На основу члана 116. став 1., 2., 5., 9. и 13. и члана 117. став 3.тачка 4. и став 5. Закона о основама система, образовања и васпитања („Службени гласник РС“, број 88/17), члана 32. Закона о локалној самоуправи („Службени гласник РС“ број 129/07, 83/14 – др.закон и 101/16 – др. закон), члана 41. и 138. Статута Општине Владичин Хан („Службени гласник Пчињског округа“ број 21/08 и 8/09 и „Службени гласник Града Врања“, број 11/13, 5/17 и 14/17) и члана 128. Пословника Скупштине општине Владичин Хан („Службени гласник Града Врања“, број 12/14-пречишћен текст и 22/15, 43/16 и 17/17), Скупштина општине Владичин Хан, на седници одржаној дана 10.11.2017. године, донела је

**Р Е Ш Е Њ Е**

**О ИЗМЕНИ РЕШЕЊА О ИМЕНОВАЊУ ЧЛАНОВА**

**ШКОЛСКОГ ОДБОРА ГИМНАЗИЈЕ „ЈОВАН СКЕРЛИЋ“ У**

**ВЛАДИЧИНОМ ХАНУ**

**I**

У Решењу о именовању чланова Школског одбора Гимназије „Јован Скерлић“ у Владичином Хану, („Службени гласник Града Врања“, број 19/14, 22/15 и 32/16), врши се измена у тачки 1. у делу испред Савета родитеља, подтачка 1. тако што:

**Разрешава се дужности члана Школског одбора**

- Синиша Илић, електротехничар из Суве Мораве

**Именује се за члана Школског одбора**

**-** Станко Ђорђевић, ссс, из Владичиног Хана, ул. Вука Караџића бр. 66

**II**

Изборни период новоименованог члана Школског одбора траје до истека мандата Школског одбора именованог Решењем о именовању чланова Школског одбора Гимназије „Јован Скерлић“ у Владичином Хану, број 06-126/10/2014-01 од 16.08.2014. године, са изменом Решења број 06-152/12/2015-01 од 18.11.2015. и изменом Решења број 06-104/21/2016-01 од 22.10.2016. године („Службени гласник Града Врања“, број 19/14, 22/15 и 32/16)

**III**

Решење ступа на снагу даном доношења, а објавиће се у „Службеном гласнику Града Врања“.

**О Б Р А З Л О Ж Е Њ Е**

Правни основ за доношење овог Решења садржан је у одредбама члана 116. став 1., 2., 5., 9. и 13. и члана 117. став 3.тачка 4. и став 5. Закона о основама система, образовања и васпитања („Службени гласник РС“, број 88/17), члана 32. Закона о локалној самоуправи („Службени гласник РС“ број 129/07, 83/14 – др.закон и 101/16 – др. закон), члана 41. и 138. Статута Општине Владичин Хан („Службени гласник Пчињског округа“ број 21/08 и 8/09 и „Службени гласник Града Врања“, број 11/13, 5/17 и 14/17) и члана 128. Пословника Скупштине општине Владичин Хан („Службени гласник Града Врања“, број 12/14-пречишћен текст и 22/15, 43/16 и 17/17).

Чланом 116. став 1. 2. и 5. Закона о основама система образовања и васпитања прописано је да орган управљања има девет чланова укључујући и председника, да орган управљања чине по 3 представника из реда запослених у установи, родитеља, односно других законских заступника и три представника на предлог јединице локалне самоуправе, као и да чланове органа управљања именује и разрешава скупштина јединице локалне самоуправе, а да председника бирају чланови већином гласова од укупног броја чланова органа управљања. Чланом 116. став 9. наведеног Закона прописано је које лице не може бити предложени ни именовано за члана органа управљања.

Чланом 116. став 13. наведеног Закона прописано је да скупштина јединице локалне самоуправе доноси решење о именовању органа управљања.

Чланом 117. став 3. тачка 4. и став 5. наведеног Закона прописани су разлози за разрешење пре истека мандата појединих чланова укључујући председника или орган управљања установе и то када се покрене иницијатива за разрешење члана органа управљања на предлог овлашћеног предлагача, односно због престанка основа по којем је именован у орган управљања, као и да изборни период новоименованог појединог члана органа управљања траје до истека мандата органа управљања.

Како је Синиши Илић из Суве Мораве, именованом испред Савета родитеља престало својство родитеља ученика ове школе, што је представљало основ за именовање за члана органа управљања испред Савета родитеља, именовани се разрешава дужности члана Школског одбора Гимназије „Јован Скерлић“ у Владичином Хану, а на основу предлога овлашћеног предлагача именује се за члана органа управљања испред Савета родитеља Станко Ђорђевић из Владичиног Хана.

На основу напред наведеног, а у складу са надлежностима Скупштине општине прописаним чланом 32. Закона о локалној самоуправи и чланом 41. Статута Општине Владичин Хан донето је решење као у диспозитиву.

**Поука о правном средству:** Против овог решења може се покренути управни спор пред Управним судом у Београду-одељењу у Нишу, у року од 30 дана од дана достављања решења.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-188/8/17-IV/04**

**ПРЕДСЕДНИЦА,**

**Данијела Поповић**